ทำกำไรทองคํา
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

....นพ.กฤชรัตน์ หิรัญยศิริ
เรายังอยู่ในภาคของเรื่อง สาม 9 สู่ความมั่งคั่งในทองคำ และ ณ ขณะนี้ก้าวเข้าสู่คำที่ 8 คือ สิ่งที่นักลงทุนควรจะรู้และต้องรู้คือคำว่า การเก็บกำไรหรือการทำกำไร ซึ่งนักลงทุนต่างชาติเรียกว่า “Take Profit” คำนี้ฟังแล้วดูเหมือนแปลกๆ เพราะกำไรเป็นสิ่งที่นักลงทุนทุกคนต้องการ ทำไมต้องมาสอนวิธีการทำกำไรด้วย 
แต่ในความเป็นจริงแล้วพบว่านักลงทุนหลายท่านยังไม่รู้วิธีทำกำไรที่ถูกต้อง และหลายครั้งก็ปล่อยกำไรเป็นขาดทุน ฟังแล้วดูเหมือนไม่น่าเป็นไปได้ แต่นักลงทุนในตลาดหุ้นและทองคำหลายคนคงประสบปัญหานี้กันอยู่เนืองๆ ซึ่งมาดูกันว่าจะมีหลักการโดยการใช้ทฤษฎี ดังนี้ 
1.นักลงทุนที่ดีต้องวางเป้าหมายที่จะขายหรือจุดที่จะขาย นี่คือวิธีทำกำไรเบื้องต้นอย่างมีแผน เรียกว่ามีแผนตั้งแต่เริ่มต้นลงทุน
2.หลังจากลงทุนไปแล้วหลายครั้ง อาจจะต้องปรับเปลี่ยนแผน เพราะตลาดมีการเคลื่อนไหวอยู่ตลอดเวลา ทฤษฎีบอกว่าถ้าจะเปลี่ยนแผนก็ต้องมีทฤษฎีที่ถูกต้อง ไม่ใช่ตามอำเภอใจ แล้วหลักการอะไรที่จะบอกได้ว่าการทำกำไรเป็นสิ่งที่ถูกต้อง
2.1 ปรับเปลี่ยนแผนให้อยู่บริเวณแนวต้านและแนวรับที่เปลี่ยนแปลงไป อันนี้เรียกว่าการทำกำไรแบบจรยุทธ์ คือ เมื่อเป้าหมายเปลี่ยนก็ต้องเปลี่ยนจุดทำกำไรด้วยหลักการแนวรับแนวต้านตามสภาพตลาด
3.การป้องกันกำไรไม่ให้หาย การทำกำไร หรือ Take Profit หลายครั้งที่เราคาดหวังราคาที่สูง แต่ตลาดขึ้นไปไม่ถึงแล้วกลับตกลงมาใหม่ คำถามคือแล้วจะขายเมื่อไหร่ เสียดายกำไรที่หายไป คำตอบที่ถูกต้องคือ การใช้ Stop Loss โดยการยกระดับขึ้นสูงตามวิธีนี้เป็นสิ่งที่ปรมาจารย์สอนไว้ว่า เมื่อมีกำไรแล้วยังไม่ทำกำไร ให้ยกจุด Stop Loss ขึ้นเพื่อป้องกันกำไรหาย 
ดังนั้น ถ้าท่านใช้วิธีนี้ก็จะไม่มีการเสียกำไรจนกลายเป็นการขาดทุน แต่นักลงทุนส่วนใหญ่ไม่มีวินัยที่เข้มแข็งในตัวนี้ แล้วไม่มีหลักการในการคิดก็ทำให้กำไรกลายเป็นขาดทุนได้ โดยเฉพาะในช่วงตลาดมีความผันผวนรุนแรง ดังนั้นถ้าใช้วิธีนี้เรียกว่าการลงทุนแบบมีแผนและมีกำไรอย่างเป็นมาตรฐาน อาจจะมีกำไรไม่มาก แต่จะไม่มีการขาดทุนแบบยับเยิน ถ้านักลงทุนได้อ่านมาโดยตลอดเหมือนกับใช้คำทั้ง 8 คำในหัวใจ ผมเชื่อว่า ณ ขณะนี้ท่านจะมีความมั่นใจในการลงทุนมากขึ้น
n วิเคราะห์ทางเทคนิค
ราคาทองคำแกว่งตัวในคืนวันศุกร์ โดยลดลงมาสู่ระดับ 1,135 เหรียญสหรัฐ ก่อนที่จะดีดตัวสูงขึ้นอย่างรวดเร็วทะลุแนวต้านที่ระดับ 1,150 เหรียญสหรัฐ และไปทำจุดสูงสุดที่ระดับ 1,157 เหรียญสหรัฐ ทำให้ภาพรวมของราคาดูสดใสมากขึ้น ทองคำมายืนอยู่เหนือเส้นค่าเฉลี่ยทุกเส้นแล้ว ออสซิเลเตอร์ทุกตัวเริ่มกลับหัวเป็นสัญญาณบวก MACD เริ่มตัดขึ้น 
สรุปได้ว่าสัญญาณทางเทคนิคเริ่มเป็นสัญญาณเข้าซื้อได้โดยสมบูรณ์ และน่าจะทรงตัวขึ้นไปทดสอบระดับ 1,165 เหรียญสหรัฐ ซึ่งเป็นจุดสูงสุดของต้นเดือนได้ แนวต้านถัดไปอยู่ที่ระดับ 1,170 เหรียญสหรัฐ โดยมีแนวรับที่ระดับ 1,130 เหรียญสหรัฐ ขอให้นักลงทุนหันมาลงทุนในทองคำในฐานะที่เป็นทางเลือกในสภาวะที่การเมืองไม่แน่นอน 
นักลงทุนต่างชาติทิ้งหุ้น ส่งผลให้หุ้นตกและแกว่งอย่างมาก ทองคำเริ่มเป็น Safe Heaven อีกครั้งหนึ่ง การลงทุนในทองคำแท่งและ Gold Futures จึงเป็นทางเลือกที่ดีสำหรับนักลงทุนในยุคต่างความคิดเห็น ขอให้โชคดีในการลงทุน 
สนใจในการลงทุนทองคำและ Gold Futures ติดต่อ MTS Gold Futures 022225959